ngegongi yen lekase pimpinane mbuwang buntut iku mujudake langkah maju sing patut ditiru dening rakyat kareben ing awak bisa entheng kepenak. Awak bisa luwih lincah trengginas kanggo ngadhepi ajuning jaman sing bakal saya rame lan kebak persaingan. Ora mung saingan luru pangan karo garangan , rase, kuwuk lan klembak, nanging uga saingan karo liya-liyane. "Yen dinalar, buntute dhewe iki pancen kedawan. Dawane padha karo dawane awak utawa malah isih dawa buntute. Rasane nggandhul, ngebot-ngeboti awak. Kejaba buntut ora ana gunane sing baku, uga melu nyadhong zat pangan sing kita pangan. Ora ana gunane kok njaluk cadhong, ya tiwas mbeborosi," semambunge Gangsir mbumboni, nguyah asemi. " Dadi ing